L'Alcalde d'Alaquàs es reuneix amb tècniques d'Ajuntaments d'Itàlia i França interessades en conèixer les polítiques d'igualtat d'oportunitats desenvolupades a Alaquàs
27/03/2006 11:22:00

# L'Alcalde d'Alaquàs es reuneix amb tècniques d'Ajuntaments d'Itàlia i França interessades en conèixer les polítiques d'igualtat d'oportunitats desenvolupades a Alaquàs

*   27/03/2006 11:22:00
*   [Imprimir](#)
*   Compartir
*    https://www.alaquas.org/documento.asp?id\_do=9794

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9794%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%20es%20reuneix%20amb%20t%C3%A8cniques%20d%27Ajuntaments%20d%27It%C3%A0lia%20i%20Fran%C3%A7a%20interessades%20en%20con%C3%A8ixer%20les%20pol%C3%ADtiques%20d%27igualtat%20d%27oportunitats%20desenvolupades%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9794/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9794/9794_Form_4.jpg)](https://www.alaquas.org/ficheros/documentos/2006/2/9794/9794_Form_10.jpg "<a href='https://www.alaquas.org/ficheros/documentos/2006/2/9794/9794_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs es reuneix amb tècniques d'Ajuntaments d'Itàlia i França interessades en conèixer les polítiques d'igualtat d'oportunitats desenvolupades a Alaquàs</a>")

Aquesta reunió s'emmarca dins d'un projecte transnacional a través del qual es vol intercanviar experiències per millorar el treball desenvolupat per les administracions en matèria d'igualtat de gènere

L'Alcalde d'Alaquàs, Jorge Alarte, es va reunir el divendres 24 de març amb un grup de dones procedents de diferents zones d'Itàlia i de França que han viatjat aquests dies fins Alaquàs per tal de conèixer el treball que l'Ajuntament d'Alaquàs realitza en matèria d'igualtat d'oportunitats entre homes i dones.

El grup està format per set tècniques expertes en matèria de gènere. Dues d'elles provenen de la zona italiana coneguda com la Toscana. Són tècniques dels ajuntaments de Florència i de Pratto i formen part del projecte nacional Tempo. D'altra banda, hi ha cinc dones provenients de diferents associacions relacionades amb l'economia social amb seu en diferents territoris de la coneguda Bretanya francesa. Aquestes pertanyen al projecte nacional Marguerite.

Al llarg d'aquesta jornada transnacional que s'ha celebrat a Alaquàs els dies 23, 24 i 25 de març, es vol posar en comú el treball que cadascuna d'aquestes dones realitza al seu àmbit i dins del seu projecte, així com conèixer noves formes d'actuació per tal d'avançar en matèria d'igualtat de gènere.

Els projectes Tempo i Marguerite, junt a Concila Alaquàs, formen part del projecte transnacional Equal Time que té per objectiu l'intercanvi d'experiències, metodologia i polítiques en matèria de conciliació i igualtat per tal de millorar el treball que es realitza des de les administracions, les organitzacions i les diverses entitats que treballen en aquesta matèria.